Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
8 12 Jino Yesu ahanjikile cheka kuli vakiko ngwenyi: “Ami yami mumunyi wakaye.+ Weshowo mwangukavangizanga ami, chikupu vene keshi kukatambuka mumilimako, oloze mwapwanga namumunyi+ wakuyoya.”
13 Ngocho vaFwaliseu vambile kuli ikiye ngwavo: “Uli nakuhana unjiho hali ove ivene. Unjiho wove kaweshi wamuchanoko.”
14 Yesu avakumbulwile ngwenyi: “Numba tuhu nguli nakuhana unjiho hali ami ivene, oloze unjiho wami unapu wamuchano, mwomwo ngwatachikiza oku ngwafumine, noku nguli nakuya.+ Oloze enu kamwatachikiza oku ngwafumine noku nguli nakuyako.
15 Enu mweji kusopesanga kweseka nomu mwaya vishinganyeka vyavatu,+ oloze ami kangweshi kusopesa mutuko.
16 Kachi nge ami nangusopesa mutu, kusopesa chami nachipwa chamuchano, mwomwo kangweshi uka wamiko, oloze Tata angutumine ali nayami.+
17 Kaha nawa muJishimbi jenu vasonekamo ngwavo: ‘Unjiho wavatu vavali unapu wamuchano.’+
18 Ami ngweji kuhananga unjiho hali ami ivene, kaha Tata nawa uze angutumine eji kuhananga unjiho hali ami.”+
19 Jino vambile kuli ikiye ngwavo: “Iso ali kulihi?” Yesu akumbulwile ngwenyi: “Enu kamwangutachikizako, naTata nawa kamwamutachikizako.+ Kachi mwangutachikizanga ami, kachi munamutachikiza naTata nawa.”+
20 Mazu awa awahanjikilile muchihela vahakilenga vikasha vyamawana+ omu apwile nakunangula vatu mutembele. Oloze kakwapwile mutu ahashile kumukwatako, mwomwo ola yenyi yapwile kanda yichihete.+
21 Jino ambile cheka kuli vakiko ngwenyi: “Ami nanguya, kaha namukangutonda, oloze namukafwa nashili yenu.+ Okwo nguli nakuya ami, enu kamweshi kuhasa kwizakoko.”+
22 Jino vaYuleya vaputukile kwamba ngwavo: “Uno mwaya nakulijiha tahi? Mwomwo nambe ngwenyi, ‘Okwo nguli nakuya ami, enu kamweshi kuhasa kwizakoko.’”
23 Ngocho atwalileho lika nakwamba kuli vakiko ngwenyi: “Enu muvahano hamavu, ami nguwamwilu.+ Enu muvahano hakaye, ami kangweshi nguwahano hakayeko.
24 Shikaho ngwambilanga kuli enu ngwami: enu namukafwa najishili jenu. Mwomwo nge kamweshi kwitavako ngwenu, ami yami uze vavulukile, namukafwa najishili jenu.”
25 Shikaho vaputukile kumwihula ngwavo: “Yove iya?” Yesu avakumbulwile ngwenyi: “Ikaze nangulishina kuhanjika nayenu?
26 Nguli navyuma vyavivulu vyakuhanjika kuli enu navihande vyavivulu vyakuyula. Chikupu vene Uze angutumine apwa wamuchano, kaha vyuma vize ngwevwile kuli ikiye, vikiko vene nguli nakuhanjika mukaye.”+
27 Vakiko kavatachikijile ngwavo apwile nakuhanjika vyaIse kuli vakikoko.
28 Jino Yesu ambile ngwenyi: “Omu namukasukika Mwanamutu+ numbanyi mukatachikize ngwenu, ami yami ikiye,+ ngwenu kangweshi nakulilingila tuhu vyuma uka wamiko,+ oloze ngweji kuhanjikanga vyumevi nganomu vene angunangwile Tata.
29 Kaha Uze angutumine ali nayami. Kangusezele uka wamiko, mwomwo shimbu yosena ngweji kulinganga vyuma vyakumwivwisa kuwaha.”+
30 Omu apwile nakuhanjika vyumevi, vavavulu vamufwelelele.
31 Kaha Yesu atwalileho lika nakwamba kuli vaYuleya vaze vamwitavilile ngwenyi: “Kachi nge namutwamanga mumazu ami, kaha chikupu vene munapu mutumbaji twami.
32 Namutachikiza muchano,+ kaha muchano naumilingisa kupwa vakulihehwa.”+
33 Vakiko vamukumbulwile ngwavo: “Etu tuvana vaApalahama, kaha kanda tuchipwengaho lyehi tuvandungo jamutuko. Nyi mwamba ngachilihi ngwove, ‘Namupwa vakulihehwa’?”
34 Yesu avakumbulwile ngwenyi: “Chamuchano vene nangwamba kuli enu ngwami, weshowo eji kulinganga shili apwa ndungo yashili.+
35 Kaha nawa ndungo keshi kutwama navaze vakuzuvo yakaka yenyi haya myaka yosenako, oloze mwana mwatwamanga haya myaka yosena.
36 Shikaho kachi nge Mwana mwamilingisa kupwa vakulihehwa, kaha namupwanga vakulihehwa chikupu.
37 Ngunatachikiza vene ngwami enu mwapwa muvana vaApalahama. Oloze muli nakusaka kungujiha, mwomwo mazu ami kaweshi nakufukila muli enuko.
38 Ngweji kuhanjikanga vyuma ngwamwene omu ngwapwile naTata,+ oloze enu mweji kulinganga ovyo mwevwa kuli senu.”
39 Vakiko vambile kuli ikiye ngwavo: “Etu setu Apalahama.” Yesu ambile kuli vakiko ngwenyi: “Kachi nge enu mwapwa muvana vaApalahama,+ kachi mweji kulinganga mwaya vilinga vyaApalahama.
40 Oloze jino muli nakusaka kungujiha, ami mutu ngunamyambulila muchano ou ngwevwa kuli Kalunga.+ Apalahama kalingile ngochoko.
41 Enu mweji kulinganga mwaya vilinga vyasenu.” Vakiko vambile kuli ikiye ngwavo: “Etu katwapwa tuvana vamuujilako, tuli naSetu umwe kaha, Kalunga.”
42 Yesu ambile kuli vakiko ngwenyi: “Kachi Kalunga apwanga Senu, kachi munanguzange,+ mwomwo ngwafumine kuli Kalunga, kaha nguneza. Ami kangwalijilile tuhu ami iveneko, oloze Kalunga ikiye angutumine.+
43 Nyi mwomwo ika munahonena kutachikiza vyuma nguli nakuhanjika? Mwomwo enu kamweshi kuhasa kwivwilila kumazu amiko.
44 Enu senu Liyavolo, kaha mwasaka kulinga vyuma afwila senu.+ Ikiye apwile muka-kujiha vatu kufuma vene kumaputukilo,+ kaha kazamine mumuchanoko, mwomwo muli ikiye muchano wauchimo. Heshoho mwahanjikila makuli, eji kuhanjikanga kweseka nomu apwa, mwomwo apwa muka-makuli kaha nawa ise yamakuli.+
45 Oloze hakuwana nge ami ngweji kuhanjikanga muchano, enu kamweshi kungwitavako.
46 Iya hali enu mwanguwana namulonga washili? Kachi nge ngweji kuhanjikanga muchano, nyi mwomwo ika munahonena kungwitava?
47 Weshowo apwa wakuli Kalunga eji kwivwililanga kumazu aKalunga.+ Hakiko vene mweji kuhonenanga kwivwa, mwomwo kamwafuma kuli Kalungako.”+
48 VaYuleya vamukumbulwile ngwavo: “Kumana twolokanga hakwamba ngwetu, ‘Ove ukaSamaliya+ kaha nawa uli nandemone.’”+
49 Yesu akumbulwile ngwenyi: “Ami kangweshi nandemoneko, oloze ngweji kuvumbikanga Tata, kahenu mweji kungusaulanga.
50 Ami kangweshi nakusaka kulitohwesa ami iveneko.+ Kwali Uze ali nakusaka kungutohwesa, kaha ikiye muka-kuyula.
51 Chamuchano vene nangwamba kuli enu ngwami, kachi nge mutu mwalamanga mazu ami, keshi kukafwako.”+
52 VaYuleya vambile kuli ikiye ngwavo: “Tunatachikiza jino ngwetu uli nandemone. Apalahama afwa lyehi, navapolofweto nawa, oloze ove ngwove, ‘Kachi nge mutu mwalamanga mazu ami, keshi kukafwako.’
53 Kutala ove unahambakana setu Apalahama uze afwa lyehi numba? Navapolofweto nawa vafwa lyehi. Ove walimona ngwove yove iya?”
54 Yesu avakumbulwile ngwenyi: “Kachi nge nangulitohwesa ami ivene, kaha ulemu wami unapu wamokomoko. Tata ikiye eji kungutohwesanga,+ uze muli nakwamba ngwenu ikiye Kalunga kenu.
55 Enu kamwamutachikijileko,+ oloze ami ngwamutachikiza.+ Nge nangwamba ngwami ami kangwamutachikizako, kaha nangupwa ngumuka-kwonga nge omu mwapwa yenu. Oloze ami ngwamutachikiza, kaha nawa nguli nakulama mazu enyi.
56 Senu Apalahama awahililile chikuma hakutalilila kukamona likumbi lyami. Kaha alimwene, ngocho awahililile.”+
57 Shikaho vaYuleya vambile kuli ikiye ngwavo: “Ove kanda uchihete namyaka yakusemuka 50, nyi Apalahama wamumwene ngachilihi?”
58 Yesu ambile kuli vakiko ngwenyi: “Chamuchano vene nangwamba kuli enu ngwami, shimbu kanda Apalahama asemuke, ami kungwapwile.”+
59 Ngocho vanonele malolwa mangana ngwavo vamwase, oloze Yesu aswamine, kaha alovokele mutembele.
Share
Share
NEW WORLD TRANSLATION OF THE HOLY SCRIPTURES (2013 REVISION)
Yowano 8
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang szl_Latn fij_Latn cjk_Latn eng_Latn